容祖兒MV挑戰一鏡到尾 邀湯令山做的士司機
2024年04月29日 20:01
東網電視
更多新聞短片
天后容祖兒相隔3年再次推出新歌,新派台作《九秒九》今日(29日)上架,歌曲由黃偉文(Wyman)與湯令山(Gareth. T)再度合作。去年,Wyman與湯令山創作了《緊急聯絡人》,男方將前度名字填在「緊急聯絡人」一欄,故今年故事交祖兒延續,由女方角度呈現出如何徬徨焦躁準備這趟特急行程,可說是《緊急聯絡人》下集。祖兒透露概念全由Wyman促成:「當我畀咗Gareth呢個Dmo佢嘅時候,佢好快就話畀聽『不如我哋就寫《緊急聯絡人》嘅下集。』由我作為第一身去講番嗰件事、嗰個感受。」
祖兒坦言對於每個階段的樂壇都有自己很欣賞的音樂人,上一個很喜歡的是方大同,近年是Gareth. T:「幾年每一次聽湯令山嘅新歌,我都可以無限循環咁樣去聽,無論佢嘅Melody同埋演繹,對我嚟講好有Feel,所以今次做新碟第一個想合作嘅人就係Gareth,咁就搵佢啦。」祖兒更找對方,於MV內客串扮演的士司機,獲湯令山一口答應。
今次MV最特別是採用一鏡到尾的拍攝手法,為祖兒來說充滿挑戰性:「我好多謝著名舞台劇演員邵美君,好耐之前我已經同佢講,我好想跟佢學演戲,雖然最後冇成事,但今次呢個MV導演幫我搵咗佢,喺佢嘅指引下拍咗呢個MV,感覺好安全、好有信心,希望大家都會喜歡呢個MV啦。」